Babelscape/SREDFM huggingface dataset:
Δήμος Βίνιανης

Ο Δήμος Βίνιανης ήταν καποδιστριακός δήμος και νυν δημοτική ενότητα του καλλικρατικού δήμου Αγράφων. Βρίσκεται στο κέντρο του νομού Ευρυτανίας και είχε σαν έδρα το χωριό Κερασοχώρι. Ήταν ορεινός δήμος και συνόρευε με τον νομό Καρδίτσας. Σύμφωνα με την απογραφή του 2001 ο δήμος είχε συνολικά 1.438 κατοίκους και έκταση 152.729 στρέμματα.

Ο δήμος περιελάμβανε 6 δημοτικά διαμερίσματα:

: Δ.δ. Κερασοχωρίου 
::* το Κερασοχώρι 
::* η Αγία Τριάδα 
::* ο Κρέντης 
::* η Σκαμνιά 
: Δ.δ. Αγίου Δημητρίου 
::* ο Άγιος Δημήτριος
::* η Γάβρινα
: Δ.δ. Βίνιανης 
::* η Βίνιανη
::* η Νέα Βίνιανη 
: Δ.δ. Δάφνης -- η Δάφνη 
: Δ.δ. Μαυρομάτας 
::* η Μαυρομάτα
::* οι Λογγιές 
: Δ.δ. Χρύσως 
::* η Χρύσω 
::* ο Άγιος Κωνσταντίνος
Δήμος Κτημενίων

Ο Δήμος Κτημενίων ήταν καποδιστριακός δήμος και νυν δημοτική ενότητα του καλλικρατικού δήμου Καρπενησίου. Βρίσκεται στα ανατολικά του νομού Ευρυτανίας και είχε σαν έδρα το χωριό Αγία Τριάδα. Ήταν ορεινός δήμος, καθώς βρίσκεται στην βόρεια πλευρά του Βελουχιού, και συνόρευε με τον νομό Φθιώτιδας. Σύμφωνα με την απογραφή του 2001 ο δήμος είχε συνολικά 1.168 κατοίκους και έκταση 76.824 στρέμματα.

Ο δήμος περιελάμβανε 5 δημοτικά διαμερίσματα:

: Δ.δ. Αγίας Τριάδος -- η Αγία Τριάδα 
: Δ.δ. Αγίου Χαραλάμπους -- ο Άγιος Χαράλαμπος
: Δ.δ. Δομιανών 
::* οι Δομιανοί 
::* η Αγία Παρασκευή 
: Δ.δ. Πετραλώνων -- τα Πετράλωνα
: Δ.δ. Χόχλιας -- η Χόχλια
Δουκάτο του Νάσσαου

Το Δουκάτο του Νάσσαου (γερμ. "") υπήρξε παλιό κρατίδιο της Συνομοσπονδίας του Ρήνου, της Γερμανικής Συνομοσπονδίας και της Βορειογερμανικής Συνομοσπονδίας. Ήταν ανεξάρτητο κράτος μέχρι το 1866, όταν προσαρτήθηκε στο Βασίλειο της Πρωσίας ως τμήμα της Επαρχίας της Έσσης-Νάσσαου. Ήταν κράτος-μέλος της Αγίας Ρωμαϊκής Αυτοκρατορίας και αργότερα μέλος της Γερμανικής Συνομοσπονδίας. Το κρατίδιο είχε ως πρωτεύουσα πρώτα το Βάιλμπουργκ (Weilburg) και αργότερα το Βίζμπαντεν.
Νατάσα Ράγιου

Η Αναστασία Ράγιου ή όπως είναι γνωστή Νατάσα Ράγιου είναι Ελληνίδα τηλεπαρουσιάστρια, δημοσιογράφος , μέλος της ΕΣΗΕΑ, και πολιτικός.
Σπέσαρτ

Το Σπέσαρτ (Spessart) είναι μια σειρά από λόφους στα σύνορα τον Γερμανικών κρατιδίων Βαυαρία και Έσση. Κοντά στους λόφους αυτούς περνάει ο ποταμός Μάιν. Η πιο υψηλή κορυφή είναι ο Geiersberg (586 m).

Για αιώνες ήταν απαγορευμένος βασιλικός δρυμός, αλλά από το 13 αιώνα κατοικήθηκε σταδιακά. Το παραμύθι Χιονάτη έχει την προέλευση στα πυκνά δάση του Σπέσαρτ.


Κατηγορία:Έσση
Κατηγορία:Βαυαρία
Μαρία Θωμά

Η Μαρία Θωμά είναι Ελληνίδα πολιτικός.

Γεννήθηκε στο χωριό Θωμαίικα της δυτικής Αχαΐας στις 16 Ιουλίου 1947. Είναι δικηγόρος και έχει σπουδάσει νομική στο Αριστοτέλειο Πανεπιστήμιο Θεσσαλονίκης. Έχει εκλεγεί βουλευτής Αχαΐας με το ΠΑΣΟΚ τον Ιούνιο του 1989, τον Νοέμβριο του 1989, το 1990, το 1993 και το 2000. Το 2006 εξελέγη εκ νέου βουλεύτρια όταν κατέλαβε την θέση του, παραιτηθέντα υπέρ του δημαρχιακού θώκου Πατρέων, Α. Φούρα που είχε εκλεγεί στις εκλογές του 2004.

Έχει συμμετάσχει σε πολλές επιτροπής της βουλής, ανάμεσα τους: "Διαρκής επιτροπή δημόσιας διοίκησης, δημόσιας τάξης και δικαιοσύνης", " Ειδική μόνιμη επιτροπή θεσμών και διαφάνειας", "Επιτροπή βιβλιοθήκης της βουλής".

Ήταν υποψήφια βουλευτής στις εκλογές του 2007 αλλά δεν εξελέγη, καθώς ο αρχηγός του ΠΑΣΟΚ Γ. Παπανδρέου αποφάσισε να κρατήσει την έδρα του στον Νομό Αχαΐας. Στις εκλογές του 2009 έμεινε πάλι εκτός βουλής.
Δήμος Προυσού

Η [[Ιερά Μονή Προυσού]], αφιερωμένη στην Παναγία, κοντά στο χωριό [[Προυσός Ευρυτανίας]]. 
Ο Δήμος Προυσού ήταν καποδιστριακός δήμος και νυν δημοτική ενότητα του καλλικρατικού δήμου Καρπενησίου. Βρίσκεται στα νοτιοδυτικά του νομού Ευρυτανίας και είχε σαν έδρα το χωριό Προυσός. Ήταν ορεινός δήμος και συνόρευε με τον νομό Αιτωλοακαρνανίας. Σύμφωνα με την απογραφή του 2001 ο δήμος είχε συνολικά 2.253 κατοίκους και έκταση 146.680 στρέμματα.

Ο δήμος περιελάμβανε 11 δημοτικά διαμερίσματα:

: Δ.δ. Προυσού 
::* ο Προυσός 
::* τα Άνω Εσωχώρια 
::* η Ιερά Μονή Προυσού 
::* το Κούλι 
::* τα Τσικναίικα 
: Δ.δ. Αλεστίων -- τα Αλέστια 
: Δ.δ. Ασπροπύργου 
::* ο Ασπρόπυργος 
::* η Βρυσούλα 
::* ο Παρηγόρης 
: Δ.δ. Βελωτών -- τα Βελωτά 
: Δ.δ. Εσωχωρίων 
::* τα Εσωχώρια 
::* τα Ισώματα 
: Δ.δ. Καστανιάς -- η Καστανιά
: Δ.δ. Καταβόθρας 
::* η Καταβόθρα
::* η Δροσοπηγή
: Δ.δ. Προδρόμου 
::* ο Πρόδρομος 
::* ο Γρανάς 
: Δ.δ. Σαρκίνης 
::* η Σαρκίνη
::* η Πτελέα 
: Δ.δ. Σταυροχωρίου 
::* το Σταυροχώρι 
::* ο Κυνηγός 
: Δ.δ. Τόρνου -- ο Τόρνος
Δήμος Φραγκίστας

right|300px|thumb|Οι δύο Φραγκίστες, αριστερά η Ανατολική και δεξιά η Δυτική.
Ο Δήμος Φραγκίστας ήταν καποδιστριακός δήμος και νυν δημοτική ενότητα του καλλικρατικού δήμου Αγράφων. Βρίσκεται στα δυτικά του νομού Ευρυτανίας και είχε σαν έδρα το χωριό Δυτική Φραγκίστα. Ήταν ορεινός δήμος και συνόρευε με τον νομό Αιτωλοακαρνανίας. Σύμφωνα με την απογραφή του 2001 ο δήμος είχε συνολικά 2.533 κατοίκους και έκταση 177.261 στρέμματα.

Ο δήμος περιελάμβανε 7 δημοτικά διαμερίσματα:

: Δ.δ. Δυτικής Φραγκίστας 
::* η Δυτική Φραγκίστα
::* τα Γουλαίικα
::* το Καρακάσι
::* τα Περουλαίικα
: Δ.δ. Ανατολικής Φραγκίστας -- η Ανατολική Φραγκίστα
: Δ.δ. Επισκοπής -- η Επισκοπή
: Δ.δ. Μαραθιάς 
::* η Μαραθιά
::* η Αμίριανη
::* η Κάτω Μαραθιά
::* το Παρκιό
: Δ.δ. Παλαιοκατούνας 
::* ο Άγιος Προκόπιος
::* οι Αμπάρες
::* η Τσούκκα
: Δ.δ. Παλαιοχωρίου 
::* το Παλαιοχώρι
::* ο Άγιος Γεώργιος
::* το Νεοχώρι
: Δ.δ. Τριποτάμου 
::* το Τριπόταμο
::* τα Βρεκαίικα
::* το Καϊπανάκι
::* τα Κοψαίικα
::* η Μονή Τατάρνης
Δήμος Αγγελοκάστρου

Ο Δήμος Αγγελοκάστρου ήταν μικρός δήμος της Αιτωλοακαρνανίας, γειτονικός στο Αγρίνιο. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο Δήμο Αγρινίου.

Σύμφωνα με την απογραφή του 2001, είχε πληθυσμό μόλις 2.765 κατοίκους και έκταση 55.726 στρέμματα. Αποτελείτο από 3 χωριά, το ιστορικό Αγγελόκαστρο που είναι και η έδρα του δήμου, τα Κλεισορρεύματα και τη Λυσιμαχία.
Δήμος Σιβρίτου

Ο Δήμος Σιβρίτου ή Συβρίτου ήταν δήμος του νομού Ρεθύμνου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αμαρίου. Βρισκόταν στον νομό Ρεθύμνου, σε απόσταση 33 χιλιομέτρων από το Ρέθυμνο στο κέντρο του νομού, και είχε πληθυσμό 3.158 κατοίκους. Έδρα του δήμου ήταν η Αγία Φωτεινή. Το όνομα του δήμου αναφέρεται στην αρχαία μινωική πόλη Σίβριτος που βρισκόταν στην περιοχή.
Άγιος Βαρθολομαίος

Ο Άγιος Βαρθολομαίος (γαλλικά: "Saint-Barthélemy", "Σεν-Μπαρτελεμί", επισήμως: "Κοινότητα του Αγίου Βαρθολομαίου", γαλλικά: "Collectivité de Saint-Barthélemy"), είναι πρώην αποικία της Σουηδίας, σήμερα προτεκτοράτο της Γαλλίας που δημιουργήθηκε στις 22 Φεβρουαρίου του 2007, αποτελούμενη κυρίως από την νήσο του Αγίου Βαρθολομαίου και διάφορες άλλες νησίδες. Είναι μια από τις τέσσερις περιοχές των Μικρών Αντιλλών της Καραϊβικής που αποτελούν τις Γαλλικές Δυτικές Ινδίες. Έχει συνολική έκταση 21 τ.χλμ. και πληθυσμό 10.124 κατοίκους, σύμφωνα με επίσημη εκτίμηση για το 2018 (κατατάσσεται 232η). Πρωτεύουσα είναι η Γουσταβία.
Ντουάρτε Πίο

Ο Ντουάρτε Πίο της Μπραγκάνσα ("Duarte Pio de Bragança", Βέρνη, γενν. 15 Μαΐου 1945) από τον Οίκο της Μπραγκάνσα είναι ο 24ος δούκας της Μπραγκάνσα και διεκδικητής του Πορτογαλικού θρόνου.
Ιωσήφ της Βραζιλίας

Ο Ιωσήφ της Βραζιλίας ή Ιωσήφ της Μπραγκάνσα (1761 – 1788) από τον Οίκο της Μπραγκάνσα ήταν πρίγκηπας της Βραζιλίας, ο 16ος δούκας της Μπραγκάνσα και νόμιμος διάδοχος του Πορτογαλικού θρόνου, ως μεγαλύτερος γιος της βασίλισσας Μαρίας Α΄ και του συζύγου της Πέτρου Γ΄.
Ping Of Death

Το ping του θανάτου (POD - Ping Of Death) είναι ένας τύπος επίθεσης σε έναν ηλεκτρονικό υπολογιστή. Η επίθεση Ping Of Death συντελείται όταν ένας ηλεκτρονικός υπολογιστής στέλνει κακοσχηματισμένα πακέτα ping σε έναν άλλο υπολογιστή με σκοπό να τον θέσει εκτός λειτουργίας.
Αντώνης Μαλλιάρης

Ο Αντώνης Μαλλιάρης (Εμμανουήλ Παππάς Σερρών, 1941) είναι Έλληνας εκδότης και συγγραφέας.

Γεννήθηκε στο χωριό Εμμανουήλ Παπάς του νομού Σερρών το 1941. Το 1959 εγκαταστάθηκε στη Θεσσαλονίκη όπου και απέκτησε δίπλωμα λογιστικής. Στη συνέχεια ασχολήθηκε με την πώληση και έκδοση βιβλίων.

Το 1966 ίδρυσε την εκδοτική εταιρεία «Mαλλιάρης Παιδεία A.E», που στην εκδοτική της δραστηριότητα καταγράφονται περισσότεροι από 2.000 τίτλοι βιβλίων. Είναι ιδιοκτήτης και εκδότης της μηνιαίας πολιτιστικής εφημερίδας της Θεσσαλονίκης «Πολιτισμικά».

Επίσης, ίδρυσε αλυσίδα βιβλιοπωλείων στη Θεσσαλονίκη που ξεκίνησε από το 1971.

Διατέλεσε μέλος το ΔΣ του Εθνικού Κέντρου Βιβλίου (ΕΚΕΒΙ) και αντιπρόεδρος στην Πανελλήνια Ένωση Εκδοτών, καθώς και πρόεδρος του Συλλόγου Βιβλιοπωλών Θεσσαλονίκης για 6 χρόνια. Διατέλεσε επίσης μέλος του διοικητικού συμβουλίου του Εμπορικού Συλλόγου Θεσσαλονίκης.
Propaganda Fide

Τα κεντρικά γραφεία της ""Propaganda Fide" στη [[Ρώμη]].
Propaganda Fide (πλήρες όνομα "Congregatio de Propaganda Fide", δηλαδή «Επιτροπή για την Προώθηση της Πίστης») υπήρξε το όνομα του Τμήματος (Επιτροπής) της Αγίας Έδρας, που ιδρύθηκε από τον Πάπα Γρηγόριο ΙΕ΄ το 1622. Είχε διπλό σκοπό, αφενός τη διάδοση του Χριστιανισμού σε περιοχές εκτός του χριστιανικού κόσμου που δεν είχε φτάσει το χριστιανικό άγγελμα και αφετέρου την υπεράσπιση της ορθότητας της πίστης σε μέρη όπου αμφισβητούνταν από την αίρεση.

Η "Propaganda Fide" υπήρξε ουσιαστικά η "Επιτροπή" η οποία ήταν επιφορτισμένη με το καθήκον να οργανώσει το σύνολο της ιεραποστολικής δράσης της Ρωμαιοκαθολικής Εκκλησίας. Με πρόνοια του Πάπα Ιωάννη Παύλου Β΄, η "Επιτροπή" μετονομάστηκε σε "Επιτροπή για τον Ευαγγελισμό των Λαών" (Congregatio pro Gentium Evangelizatione).
Μιχαήλ Α΄ της Πορτογαλίας

Ο Μιχαήλ Α΄ της Πορτογαλίας (Λισσαβώνα 1802 – Καρλσρούη 1866) από τον Οίκο της Μπραγκάνσα ήταν βασιλιάς της Πορτογαλίας από το 1828 έως το 1834, δεύτερος γιος του βασιλιά της Πορτογαλίας Ιωάννη ΣΤ΄ και της Καρλόττας της Ισπανίας.
Ping flood

Η επίθεση Ping flood ανήκει στην κατηγορία επιθέσεων άρνησης υπηρεσιών (DOS - Denial of Service) και περιλαμβάνει την συνεχή αποστολή πακέτων ping (ICMP Echo Request) από τον υπολογιστή του επιτιθέμενου προς τον υπολογιστή του αμυνόμενου. Για να επιτύχει αυτή η επίθεση θα πρέπει ο επιτιθέμενος να διαθέτει μεγαλύτερο bandwidth (εύρος ζώνης) από το θύμα, δηλαδή η σύνδεσή του με το διαδίκτυο να είναι πιο γρήγορη σε σχέση με του θύματος (για παράδειγμα γραμμή DSL έναντι απλής dial-up σύνδεσης). Εάν σε κάθε πακέτο ping (ICMP Echo Request) το θύμα απαντήσει με πακέτο ICMP Echo Reply, τότε καταναλώνει όλη την ευρυζωνική της σύνδεσής του και κατά συνέπεια οι υπηρεσίες που προσφέρει δεν είναι πλέον διαθέσιμες στους χρήστες του.
LAND

Η επίθεση LAND ανήκει στην κατηγορία επιθέσεων DOS - Denial of Service και περιλαμβάνει την αποστολή ενός ειδικού μολυσμένου πακέτου σε έναν υπολογιστή με σκοπό να τον κάνει να "παγώσει". Η τρύπα ασφαλείας την οποία εκμεταλλεύεται αυτό το είδος επίθεσης ανακαλύφθηκε το 1997 από κάποιον που χρησιμοποιούσε το ψευδώνυμο "m3lt". Τέλος, πολλά από τα σύγχρονα λειτουργικά συστήματα, όπως για παράδειγμα τα Windows XP και τα Windows Vista, είναι ευάλωτα σε τέτοιου είδους επιθέσεις.
SYN flood

Η επίθεση SYN flood είναι ένα είδος επίθεσης άρνησης πρόσβασης (DOS - Denial of Service) κατά την οποία ο επιτιθέμενος αποστέλλει πολλαπλές αιτήσεις SYN προς το θύμα.
Κοιτασματολογία

Η Κοιτασματολογία είναι κλάδος της Γεωλογίας, ο οποίος ασχολείται με την ανεύρεση κοιτασμάτων. Σήμερα επικρατεί ο όρος Οικονομική Γεωλογία. Συγγενεύει με την Ορυκτολογία και την Πετρολογία.

Με τον όρο "κοίτασμα" ονομάζουμε κάθε φυσική συγκέντρωση ορυκτών υλών η οποία είναι οικονομικά εκμεταλλεύσιμη με βάση τις σημερινές συνθήκες. Σε αντίθετη περίπτωση, αν λόγω μεγέθους ή περιεκτικότητας δεν είναι οικονομικά εκμεταλλεύσιμη, τότε μιλάμε για "εμφάνιση". Αν από τα περιεχόμενα συστατικά του κοιτάσματος μπορούν με κατάλληλη επεξεργασία να παραχθούν μεταλλουργικά προϊόντα (π.χ. μέταλλα ή ενώσεις μετάλλων), η συγκέντρωση ονομάζεται μετάλλευμα ή μεταλλοφόρο κοί­τασμα (Ore, Mineral, Erz) . Τα ορυκτά τα οποία συνυπάρχουν μαζί με τα εκμεταλλεύσιμα συστατικά σε ένα κοίτασμα ή σε μια εμφάνιση και δεν παρουσιάζουν οικονομικό ενδιαφέρον καλούνται σύνδρομα ορυκτά ("gangue minerals").
Πετρολογία

Η Πετρολογία ή Πετρογραφία ή "Λιθολογία" είναι κλάδος της Γεωλογίας. Στην πετρογραφία γίνεται η μελέτη και η συστηματική ταξινόμηση όλων των τύπων πετρωμάτων, ενώ η πετρολογία εμβαθύνει στις συνθήκες κάτω από τις οποίες διαμορφώνονται και αναπτύσσονται αυτά. Συγγενικοί κλάδοι είναι η ορυκτολογία και η κοιτασματολογία. Η μελέτη των πετρωμάτων άρχισε να αναπτύσσεται ιδιαίτερα μετά την ανακάλυψη του μικροσκοπίου όπου και συνέβαλε η χημική ποσοτική ανάλυση.

Ιδιαίτερος κλάδος της Πετρολογίας είναι η Πετρογονία που ασχολείται με την ιστορία και την προέλευση των πετρωμάτων. Άλλος κλάδος που σχετίζεται με την Πετρολογία είναι η Τεκτονική γεωλογία και συνδυαστικά ασχολούνται με τον τρόπο με τον οποίο τα διάφορα πετρώματα συνδυάζονται και συγκροτούν τον φλοιό της Γης. Τα πετρώματα αποτελούν τις δομικές μονάδες του στερεού φλοιού της Γης και η μελέτη τους μας δίνει πληροφορίες για τη γέννηση και την περαιτέρω εξέλιξη της γης και των πλανητών.
Δημόσια Κεντρική Βιβλιοθήκη Βέροιας

κέντρο|χωρίς-πλαίσιο|1300x1300εσ
Η Δημόσια Κεντρική Βιβλιοθήκη Βέροιας είναι Νομικό Πρόσωπο Δημοσίου Δικαίου (Ν.Π.Δ.Δ.) και υπάγεται στο Υπουργείο Εθνικής Παιδείας & Θρησκευμάτων. Εποπτεύεται από Εφορεία με τριετή θητεία, η οποία ορίζεται από την Περιφέρεια και απευθύνεται κυρίως στους κατοίκους του Νομού αλλά και σε κάθε πολίτη που την επισκέπτεται και ερευνά τις συλλογές της ή χρησιμοποιεί τις υπηρεσίες της. Το Παράρτημα της, στεγάζεται στο σχολικό συγκρότημα του 7ου και 11ου σχολείου δίπλα στο Αρχαιολογικό Μουσείο. Κύριος σκοπός της είναι να ψυχαγωγεί και να επιμορφώνει τους χρήστες της, να τους παρέχει υπηρεσίες και πηγές πληροφόρησης που θα καλύπτουν τις ανάγκες για πληροφόρηση και έρευνα και παράλληλα, να προωθεί τον πολιτισμό και την αγάπη για το βιβλίο και για τη βιβλιοθήκη. 

Η συλλογή της αποτελείται από ιστορικό υλικό του τόπου και της περιφέρειας, χρήσιμο για κάποιον ερευνητή και από τεκμήρια που καλύπτουν όλες τις επιστήμες και τα θεματικά πεδία που μπορεί να απασχολούν κάποιον. Περιλαμβάνει πάνω από 100.000 τόμους βιβλίων (50.000 από αυτούς είναι καταχωρημένοι σε ηλεκτρονική μορφή) καθώς και οπτικοακουστικό υλικό (VHS, DVD, CD-ROM, DVD-ROM, CD μουσικής). Μέλος της βιβλιοθήκης μπορεί να γίνει κάθε πολίτης του νομού Ημαθίας με τη προσκόμιση της αστυνομικής του ταυτότητας, ενώ για τα παιδιά του Δημοτικού σχολείου είναι απαραίτητη η παρουσία του κηδεμόνα για την έκδοση της κάρτας μέλους. 

Το 2009 η Δημόσια Κεντρική Βιβλιοθήκη της Βέροιας ξεκίνησε τη λειτουργία του νέο της παιδικού τμήματος με το όνομα "Τα Μαγικά Κουτιά". Τη κατασκευή του νέο παιδικού τμήματος χρηματοδότησε το Ίδρυμα Σταύρος Νιάρχος και το εγκαινίασε ο Πρόεδρος της Δημοκρατίας Κάρολος Παπούλιας. To 2010 βραβεύτηκε με το Βραβείο «Πρόσβαση στη Μάθηση» (Access to Learning Award - ATLA) από το Ίδρυμα Bill and Melinda Gates για τη δημιουργική χρήση των υπηρεσιών πληροφόρησης και τεχνολογίας για την ικανοποίηση των οικονομικών, εκπαιδευτικών και πολιτιστικών αναγκών.Access to Learning Award, Award Recipients, Bill and Melinda Gates Foundation]</ref>.
Κωνσταντίνος Γκότσης

Ο Κωνσταντίνος Γκότσης (1861 - 6 Μαρτίου 1958) ήταν Έλληνας πολιτικός, νομικός και δημοσιογράφος.
Ασύρματο σημείο πρόσβασης

thumb|Ασύρματο σημείο πρόσβασης Planet WAP-4000
Στα δίκτυα υπολογιστών καλούμε ασύρματο σημείο πρόσβασης ή σταθμό βάσης (WAP, Wireless Access Point) μια συσκευή που συνδέει μεταξύ τους ασύρματες συσκευές επικοινωνίας για τον σχηματισμό ενός ασύρματου δικτύου. Ο σταθμός βάσης συνήθως συνδέεται με ένα ενσύρματο δίκτυο και μπορεί να μεταφέρει δεδομένα ανάμεσα στις ασύρματες και τις ενσύρματες συσκευές.

Πολλοί σταθμοί βάσης μπορούν να συνδεθούν μεταξύ τους για να σχηματίσουν ένα μεγαλύτερο δίκτυο που επιτρέπει περιαγωγή. Αντίθετα με το μοντέλο αυτό, ένα δίκτυο στο οποίο συσκευές-πελάτες επικοινωνούν από μόνες τους, χωρίς να χρειάζονται κάποιο σημείο πρόσβασης που πρέπει να γνωρίζουν εκ των προτέρων, λέγεται ad hoc δίκτυο. Ένα ασύρματο σημείο πρόσβασης έχει δική του διεύθυνση IP.

Κατηγορία:Δίκτυα υπολογιστών
Τζινγκίζ Αϊτμάτωφ

Ο Τζινγκίζ Αϊτμάτωφ (, Ρώσικα Чингиз Торекулович Айтматов), ήταν λογοτέχνης με καταγωγή από τη Ρωσία και την Κιργιζία. 

Το όνομα Τζινγκίζ είναι το ίδιο με εκείνο του Τζένγκις Χαν. Ανήκει στην πρώτη γενιά της διανόησης της Κιργιζίας, που εμφανίστηκε σ' αυτή την ορεινή χώρα μετά την Οκτωβριανή επανάσταση του 1917. Έχει γράψει στα ρώσικα και στα κιργίζικα και ήταν από τους πιο γνωστούς συγγραφείς της χώρας του.
Αγκάθα Κρίστι

Η Άγκαθα Μέρι Κλαρίσα Μίλερ, Λαίδη Μάλοουαν, ' (Agatha Mary Clarissa Miller, Lady Mallowan, 15 Σεπτεμβρίου 1890 – 12 Ιανουαρίου 1976), γνωστή κυρίως με το όνομα Άγκαθα Κρίστι"' (Agatha Christie), ήταν Αγγλίδα συγγραφέας η οποία ήταν γνωστή κυρίως για τα αστυνομικά έργα της -66 μυθιστορήματα και 14 συλλογές διηγημάτων. Έγραψε επίσης δύο αυτοβιογραφικά έργα, αισθηματικά μυθιστορήματα αλλά και θεατρικά, μεταξύ των οποίων το μακροβιότερο έργο στην ιστορία του σύγχρονου θεάτρου, την "Ποντικοπαγίδα". Η δουλειά της στα έργα αυτά, στα οποία πρωταγωνιστούν οι ντετέκτιβ Ηρακλής Πουαρό και Μις Μαρπλ, της έδωσε τον τίτλο της «Βασίλισσας του Εγκλήματος» και την έκανε έναν από τους πιο σημαντικούς συγγραφείς στην εξέλιξη του λογοτεχνικού αυτού ρεύματος.

Γεννήθηκε στο Ντέβον και μεγάλωσε στο Άσφιλντ. Πριν ασχοληθεί με τη συγγραφή βιβλίων, εργάστηκε ως βοηθός φαρμακοποιού στην αεροπορία, την περίοδο του Α΄ Παγκοσμίου πολέμου. Ίσως και για αυτό σε πολλά μυθιστορήματά της, τα δηλητήρια είχαν και εξέχουσα θέση στην πλοκή. 

Παρόλο που οι Πουαρό και Μις Μαρπλ είναι από τους πιο γνωστούς ντετέκτιβ που επινόησε η Κρίστι, υπήρξαν κι άλλοι , όπως το ζευγάρι Τόμι και Τούπενς, που εμφανίζονται στο μυθιστόρημα Σύντροφοι στο Έγκλημα και Οι Άγγελοι δεν Φλυαρούν. Άλλοι ντετέκτιβ της Κρίστι, όπως ο Πάρκερ Πάιν και ο κύριος Χάρλεϊ Κουττίν, εμφανίστηκαν σε σύντομες ιστορίες, αλλά υπόλοιποι, όπως ο αρχιεπιθεωρητής Τζαπ και η Αριάδνη Όλιβερ, συνόδευαν τους Πουαρό και Μαρπλ στα μυθιστορήματά τους. Το 1975 σκότωσε τους δύο αγαπημένους της ήρωες, τον Ηρακλή Πουαρό στο μυθιστόρημα "Αυλαία: η τελευταία υπόθεση του Πουαρό" και τη Μις Μαρπλ στο "Ρετρό στην ομίχλη". Το τελευταίο της μυθιστόρημα με πρωταγωνιστές το ζεύγος Μπέρεσφορντ είχε τον τίτλο "Η Πύλη του Πεπρωμένου" και το έγραψε στα τέλη του 1973.

Εκτιμάται ότι τα βιβλία της έχουν πουλήσει 1 δισεκατομμύριο αντίτυπα στα αγγλικά, και ένα ακόμη δισεκατομμύριο σε 103 άλλες γλώσσες.

Από τις σκηνικές επιτυχίες της Αγκάθα Κρίστι μεγαλύτερη είναι "The Mousetrap" (Η ποντικοπαγίδα), που παιζόταν στο Λονδίνο από το 1952 μέχρι το 2012 και η θεατρική προσαρμογή του "Ten Little Niggers" (Δέκα μικροί νέγροι). Βρίσκεται στη λίστα: Βιβλία με περισσότερα από 100 εκατομ. αντίτυπα.

Τα περισσότερα από τα βιβλία της έχουν μεταφερθεί στον κινηματογράφο (μερικά μάλιστα πολλές φορές, όπως το "Έγκλημα στο Οριάν Εξπρές" και το "Έγκλημα στον Νείλο"). Επίσης πολλά έχουν μεταφερθεί στην τηλεόραση, στο ράδιο και έχουν εμπνεύσει βιντεοπαιχνίδια και κόμικς. 

Το 2007, ο Άγγλος συγγραφέας Μπράιαν Άλντις είπε ότι η Αγκάθα Κρίστι του είχε πει ότι έγραφε τα βιβλία της μέχρι το τελευταίο κεφάλαιο και μετά αποφάσιζε ποιος χαρακτήρας ήταν λιγότερο πιθανό να εκληφθεί ως ύποπτος. Ακολούθως έκανε τις απαραίτητες αλλαγές στο κείμενο για να «ενοχοποιήσει» τον χαρακτήρα αυτό.
Γρηγόριος Σολωμός

Ο Γρηγόριος Σολωμός του Χρήστου (22 Μαρτίου 1929-10 Ιουλίου 2013) ήταν Έλληνας ιατρός και πολιτικός, ιδρυτικό στέλεχος του ΠΑΣΟΚ. Διατέλεσε βουλευτής Αχαΐας από το 1981 έως το 1990 και ήταν επίσης διοικητής του ΙΚΑ από το 1993 έως το 1999.
Τασμανία

μικρογραφία|δεξιά|Η σημαία της Τασμανίας
μικρογραφία|δεξιά|Το Εθνόσημο της Τασμανίας
Η Τασμανία (αγγλικά: "Tasmania", ) είναι μεγάλο νησί 200 περίπου χιλιόμετρα νότια της ηπειρωτικής Αυστραλίας που, μαζί με πολλά νησιά και νησίδες, συνιστά ένα από τα ομόσπονδα κρατίδια (πολιτείες) που συναποτελούν το κράτος Αυστραλία. Η Τασμανία έχει πληθυσμό 509.965 κατοίκους (απογραφή 2016) και έκταση 68.332 τ.χλμ., δηλαδή περίπου το μισό της Ελλάδας (68.401 η πολιτεία, 7η σε έκταση και έκτη σε πληθυσμό από τις πολιτείες της Αυστραλίας).

Η πρωτεύουσα και μεγαλύτερη σε πληθυσμό πόλη είναι το Χόμπαρτ, ενώ άλλα μεγάλα πληθυσμιακά κέντρα περιλαμβάνουν το Λάουνσεστον στα βόρεια και τα Ντέβονπορτ, Μπέρνι στα βορειοδυτικά.

Η υποανταρκτική νήσος Μακουάρι βρίσκεται επίσης υπό τη διοίκηση της Πολιτείας της Τασμανίας.
Ιωάννης Δ΄ της Πορτογαλίας

Ο Ιωάννης Δ΄ της Πορτογαλίας ("João IV de Portugal", 19 Μαρτίου 1604 – 6 Νοεμβρίου 1656) από τον Οίκο της Μπραγκάνσα ήταν βασιλιάς της Πορτογαλίας από το 1640 μέχρι το 1656. Πιο πριν ήταν, ως Ιωάννης Β΄, δούκας της Μπραγκάνσα.
Χρύσανθος Θεοδωρίδης

Ο Χρύσανθος Θεοδωρίδης (Οινόη Κοζάνης, 22 Δεκεμβρίου 1934 – Πολίχνη Θεσσαλονίκης, 30 Μαρτίου 2005), γνωστός απλά και ως Χρύσανθος, ήταν Έλληνας τραγουδιστής. Ήταν ένας από τους γνωστότερους τραγουδιστές ποντιακής μουσικής και ένας από τους κατά γενική ομολογία καλύτερους ερμηνευτές της. Η πολύ ψιλή φωνή του και το ιδιαίτερο ηχόχρωμά της, έμελλε να γίνει σήμα κατατεθέν της καλλιτεχνικής του πορείας. Σύμφωνα με τον συνθέτη Γιάννη Μαρκόπουλο υπήρξε μία από τις επτά φωνές του πλανήτη.
Μάχη των Αρδεννών

H Μάχη των Αρδεννών, γνωστή και ως Επιχείρηση "Σκοπιά στον Ρήνο" (γερμανικά "Unternehmen: Wacht am Rhein") από τον γερμανικό στρατό, ήταν η τελευταία μεγάλης κλίμακας επίθεση του Γ΄ Ράιχ στον Β' Παγκόσμιο Πόλεμο, μεταξύ 16 Δεκεμβρίου 1944 και 25 Ιανουαρίου 1945, κατά μήκος των συνόρων του Βελγίου και του Λουξεμβούργου, με σκοπό την κατάληψη του ποταμού Μεύση (Meuse) και του λιμανιού της Αμβέρσας. Η επιχείρηση στόχευε αφενός στην διακοπή του εφοδιασμού των Συμμάχων και αφετέρου στον πιθανό διαχωρισμό των Αμερικανικών και Αγγλικών δυνάμεων στο Δυτικό Μέτωπο.

Την σχεδίαση της επιχείρησης επιμελήθηκε ο ίδιος ο Χίτλερ αλλά η αισιοδοξία του, ενώ αγωνιζόταν να αποδείξει ότι δεν είχε ακόμα υποκύψει, ήταν ιδιαίτερα υπερβολική και είχε ελάχιστες πιθανότητες να επιτύχει. Εντούτοις, μερικές συγκυρίες της τότε κατάστασης των Συμμάχων στο Δυτικό Μέτωπο επέτρεψαν την αρχική της επιτυχία. Σε συνδυασμό, πάντως με την κατασκευή νέων όπλων από την Γερμανία, όπως αεριωθουμένων αεροπλάνων και πυραύλων (βλήματα V1, V2 και V3) τυχόν επιτυχία της επιχείρησης αυτής είχε τις πιθανότητες να ανατρέψει την τελική έκβαση του Β΄ Παγκοσμίου Πολέμου. Η τελική, ωστόσο, κατάληξή της ήταν η απώλεια κάπου 100.000 Γερμανών στρατιωτών και αξιωματικών και η υποχώρηση στα σύνορά τους, αφήνοντας πλέον τη δυνατότητα εκτέλεσης μικρών μόνον επιχειρήσεων ως τη συνθηκολόγηση της Γερμανίας.
Στάθης Ψάλτης

Ο Στάθης Ψάλτης (Βέλο Κορινθίας, 27 Φεβρουαρίου 1948 ή 27 Φεβρουαρίου 1951 - Αθήνα, 21 Απριλίου 2017) ήταν Έλληνας ηθοποιός.
Αλφόνσος ΣΤ΄ της Πορτογαλίας

Ο Αλφόνσος ΣΤ΄ της Πορτογαλίας (πορτογαλικά: "Afonso VI de Portugal", 21 Αυγούστου 1643 – 12 Σεπτεμβρίου 1683)από τον Οίκο της Μπραγκάνσα ήταν βασιλιάς της Πορτογαλίας κατά την περίοδο 1656-1683, δεύτερος υιός και διάδοχος του βασιλιά της Πορτογαλίας Ιωάννη Δ' και της Λουίζας του Γκουθμάν.
Νικόφημος

Ο Νικόφημος ήταν αρχαίος Αθηναίος, φίλος και συνεργάτης του Κόνωνος.

Το 393 π.Χ. ο Κόνων τον διόρισε αρμοστή των Κυθήρων. Καταδικάστηκε σε θάνατο, μαζί με το γιο του Αριστοφάνη, πιθανώς για προδοσία.
Σημαία του Πακιστάν

thumb|250px|Σημαία του Πακιστάν. Λόγος: 2:3
Η εθνική σημαία του Πακιστάν σχεδιάστηκε από τον Σάιντ Αμίρ-ουντ-Ντιν Κεντβάι και είναι βασισμένη στη σημαία του 1906 του Πανινδικού Μουσουλμανικού Συνδέσμου. Καθιερώθηκε στις 11 Αυγούστου 1947, τρεις ημέρες πριν από την ανεξαρτησία της χώρας. Η σημαία είναι γνωστή κοινώς ως Σαμπζ Χιλαλί Παρτσάμ (στην κυριολεξία: "Πράσινη σημαία με ημισέληνο") και "Παρτσάμ-ε-Σιτάρα ο Χιλάλ" (που σημαίνει "Η σημαία της ημισελήνου και του άστρου".).
Μάριο Κασούν

Ο Μάριο Κασούν ("Mario Kasun", 1980-) είναι Κροάτης καλαθοσφαιριστής, ο οποίος αγωνίστηκε στο NBA και σε ομάδες του εξωτερικού. Έχει ύψος 2,16μ.
Αρχή του Πασκάλ

Η Αρχή του Πασκάλ είναι ένας από τους βασικούς νόμους της Υδροστατικής. Η Αρχή αυτή που προσδιορίσθηκε από τον Γάλλο φυσικό και μαθηματικό Μπλεζ Πασκάλ (1623-1662), προς τιμή του οποίου και φέρει το όνομά της, καθορίζει ότι η οποιαδήποτε πίεση που τυχόν μπορεί ν΄ ασκηθεί στην επιφάνεια ενός υγρού μεταδίδεται ομοιόμορφα εντός αυτού, προς όλες τις διευθύνσεις και σε όλο το βάθος του. 

Αν δηλαδή, σ΄ ένα ανοικτό δοχείο πλήρες υγρού εφαρμόσουμε σε όλη την ελεύθερη επιφάνειά του, π.χ. μ΄ ένα έμβολο, οποιαδήποτε πίεση τότε θα διαπιστώσουμε ότι οι δυνάμεις που θ΄ ασκεί το υγρό σε όποιοδήποτε σημείο των εσωτερικών τοιχωμάτων ή του πυθμένα του δοχείου, ανεξάρτητα της βαρύτητας, θα παρουσιάζουν παντού την ίδια τιμή. Προφανές λοιπόν είναι ότι η πίεση αυτή, που προέρχεται από εξωτερικές δυνάμεις π.χ. ατμοσφαιρική πίεση ή, πίεση από πεπιεσμένο αέρα ή, πίεση που ασκεί ένα έμβολο στην επιφάνεια ενός υγρού, είναι τελείως ανεξάρτητη των δυνάμεων της γήινης βαρύτητας. Αυτό σε αντιδιαστολή με την υδροστατική πίεση που εξαρτάται από την βαρύτητα.

Εφαρμογές της Αρχής του Πασκάλ αποτελούν η πλήρωση με αέρα ενός τροχού ή μπαλονιού, το υδραυλικό πιεστήριο, οι υδραυλικοί γερανοί, τα υδραυλικά φρένα και πλείστα άλλα.

* Η Αρχή του Πασκάλ αφορά όλα τα ρευστά.
Ασάφα Πάουελ

Ο Ασάφα Πάουελ ("Asafa Powell", 23 Νοεμβρίου 1982) είναι Τζαμαϊκανός αθλητής του στίβου, κάτοχος του παγκοσμίου ρεκόρ στα 100 μέτρα από το 2005 ως το 2008. Με καλύτερη ατομική επίδοση 9,72 δευτερόλεπτα είναι ο 4ος γρηγορότερος αθλητής όλων των εποχών.
Τέταρτη Διεθνής

right|thumb|150px|Το έμβλημα της Τέταρτης Διεθνούς

Η Τέταρτη Διεθνής (FI) είναι μια διεθνής κομμουνιστική οργάνωση, που δουλεύει ενάντια τόσο στον καπιταλισμό, όσο και στο σταλινισμό. Αποτελείται από οπαδούς του Λέοντα Τρότσκι και παλεύει για τη τελική νίκη της εργατικής τάξης για την επικράτηση του σοσιαλισμού. 

Στη Γαλλία το 1938, ο Τρότσκι και πολλοί υποστηριχτές του, όντας εξόριστοι από τη Σοβιετική Ένωση, θεώρησαν ότι η Κομιντέρν είχε χαθεί, χάριν του Σταλινισμού, και ήταν ανίκανη να καθοδηγήσει τη διεθνή εργατική τάξη για να πάρει την εξουσία. Έτσι, ίδρυσαν την ανταγωνιστική της «Τέταρτη Διεθνή». Μέσω του καλύτερου κομματιού της ύπαρξής της, η Τέταρτη Διεθνής καταδιώχθηκε από τους πράκτορες της Σοβιετικής μυστικής αστυνομίας, δέχθηκε την καταστολή καπιταλιστικών κρατών, όπως η Γαλλία και οι Ηνωμένες Πολιτείες, και δεν γινόταν αποδεκτή από τους πιστούς της Σοβιετικής Ένωσης και, αργότερα, του Μαοϊσμού, επειδή τη θεωρούσαν νόθα, μια θέση που εκείνοι οι κομμουνιστές κρατούν ακόμη και σήμερα. 

Πάλεψε για να διατηρήσει την επικοινωνία των διαφόρων τμημάτων κάτω από αντίξοες συνθήκες, παρανομίας και χλευασμού, σχεδόν σε όλο τον κόσμο, κατά τη διάρκεια του Β' Παγκοσμίου Πολέμου. Όταν ξεσπούσαν εργατικές εξεγέρσεις, βρισκόταν κυρίως κάτω από την επιρροή Σοβιετικών, Μαοϊκών, Σοσιαλδημοκρατών και εθνικιστικών ομάδων, που οδηγούσαν σε περαιτέρω προδοσίες και ήττες τους Τροτσκιστές.

Η Τέταρτη Διεθνής υπέστη διάσπαση το 1940 και μια ακόμη μεγαλύτερη το 1953. Παρά την μερική ενοποίηση του 1963, περισσότερες των μία ομάδων ισχυρίζονται ότι αντιπροσωπεύουν την πολιτική συνέχεια της Τέταρτης Διεθνούς. Η διευρυμένη λίστα των Τροτσκιστικών Διεθνών είναι διασπάσεις πάνω στην οργάνωση εκείνη, οι οποίες αποτελούν την πολιτική συνέχειά της.
Αμερικανικό Πρωτάθλημα Καλαθοσφαίρισης

Το Αμερικανικό Πρωτάθλημα Καλαθοσφαίρισης, επισήμως "Πρωτάθλημα της FIBA Αμερικής" (FIBA Americas Championship), είναι η σπουδαιότερη διοργάνωση καλαθοσφαίρισης της Αμερικής σε επίπεδο ανδρικών εθνικών ομάδων. Ξεκίνησε το 1980 ως "Tournament of the Americas" (Τουρνουά Αμερικής), με σκοπό να υπάρχει ένα αμιγώς μπασκετικό τουρνουά που θα μοιράζει τα εισιτήρια της Αμερικής για τους Ολυμπιακούς Αγώνες και το Παγκόσμιο Πρωτάθλημα (έως τότε χρησιμοποιούνταν κυρίως τα τουρνουά καλαθοσφαίρισης των Παναμερικανικών). Τη σημερινή του ονομασία, την έλαβε το 1999.

Από άποψη δυναμικότητας, το Αμερικανικό Πρωτάθλημα είναι θεωρητικά ισοδύναμο του Ευρωμπάσκετ, με τρεις τουλάχιστον ομάδες (ΗΠΑ, Αργεντινή, Βραζιλία) να συγκαταλέγονται μόνιμα στις μεγάλες δυνάμεις του αθλήματος. Στην πράξη, όμως, δεν είναι σπάνιο κάποια χώρα να μη συμμετέχει ή να στέλνει τη δεύτερή της ομάδα, εάν έχει εξασφαλίσει με άλλο τρόπο την πρόκριση στην παγκόσμια διοργάνωση που ακολουθεί.
Κοσμάς Τσαντσάνογλου

Ο Κοσμάς Τσαντσάνογλου ήταν πρωτοπόρος της ραδιοφωνίας στην Ελλάδα και ο πρώτος τεχνικός ραδιοφωνικού σταθμού. Εργάστηκε στον πρώτο ραδιοφωνικό σταθμό της Ελλάδας, το Ράδιο Τσιγγιρίδη.

Ο Κοσμάς Τσαντσάνογλου εργάζονταν ως τεχνικός στο εργαστήριο επισκευής ραδιοφώνων του Κλήμη Έπογλου, προμηθευτή του Ράδιο Τσιγγιρίδη, το πρώτο εργαστήριο του είδους του στη Θεσσαλονίκη. Κατείχε πτυχίο ηλεκτρολογίας, ωστόσο ως ραδιοτεχνίτης ήταν αυτοδίδακτος. Λόγω των γνώσεών του επί της πρακτικής λειτουργίας του ραδιοφώνου, προσελήφθη από το Χρίστο Τσιγγιρίδη το 1929 προκειμένου να τον βοηθήσει στη λειτουργία του πρώτου ραδιοφωνικού σταθμού. Εκεί, ανέλαβε την τεχνική διεύθυνση του σταθμού. 

Εκείνη τη χρονιά η Γερμανία είχε αρχίσει να αντικαθιστά τους παλιούς πομπούς μεσαίων κυμάτων με άλλους ισχυρότερους. Ο Χρίστος Τσιγγιρίδης, με την οικονομική ενίσχυση του αδερφού του, Νίκου και βάζοντας υποθήκη το σπίτι του, προέβη στην αγορά του ραδιοφωνικού πομπού της γερμανικής πόλης Μουλάκερ. Του πομπού αυτού ανέλαβε υπεύθυνος ο Κοσμάς Τσαντσάνογλου, μετά την εγκατάστασή του από το Γερμανό μηχανικό Δρ. Χανς Κράουτερ.

Ο τεχνικός Κοσμάς Τσαντσάνογλου παρέμεινε στη θέση του στο ραδιοφωνικό σταθμό μέχρι και την διακοπή της λειτουργίας του, λόγω αναγκαστικής απαλλοτρίωσης, στο τέλος του 1946, οπότε εξαναγκάζεται να θέσει σε λειτουργία τον Αγγλικό στρατιωτικό πομπό MARCONI C-43 250 watt, στην εγκατάσταση βραχέων ΤΤΤ στη Δόξα Τριανδρίας , με τον οποίο εγκαινιάζεται την 1η Μαρτίου 1947 ο κρατικός πλέον Ραδιοσταθμός Θασσαλονίκης του ΕΙΡ, με στούντιο στο Σπίτι του Στρατιώτη στο στρατιωτικό θέατρο της πόλης . Παρότι είχε δοθεί η υπόσχεση ότι όλοι οι υπάλληλοι του Ράδιο Τσιγγιρίδη θα προσλαμβάνονταν στον κρατικό ραδιοσταθμό, κάτι τέτοιο δεν συνέβη ποτέ με μόνη εξαίρεση τον τεχνικό βοηθό Απόστολο Κωσταντέλλη.
Ναύσταθμος Σαλαμίνας

Ο Ναύσταθμος Σαλαμίνας (ΝΣ) είναι η μεγαλύτερη ελληνική ναυτική βάση και βρίσκεται βορειοανατολικά στο νησί της Σαλαμίνας, καταλαμβάνοντας εκτάσεις εκατέρωθεν του ΒΑ διαύλου. Βρέχεται από τα βόρεια από τον Κόλπο της Ελευσίνας και από τα νοτιοανατολικά από τον όρμο των Παλουκίων (Σαλαμίνας) όπου ανήκει στο σύμπλεγμα του Σαρωνικού κόλπου.

Στον ναύσταθμο Σαλαμίνας ναυλοχεί το μεγαλύτερο μέρος των πολεμικών πλοίων του Ελληνικού Πολεμικού Ναυτικού, όπως κανονιοφόροι, φρεγάτες, ναρκαλιευτικά κ.ά.. Η πλειονότητα των διοικητικών υπηρεσιών του ελληνικού πολεμικού ναυτικού στεγάζονται σε κτήρια της ναυτικής βάσης. Ο Ναύσταθμος Σαλαμίνας απασχολεί καθημερινώς πάνω από 10.000 εργαζόμενους περιλαμβανομένου των υψηλόβαθμων στελεχών, των αξιωματικών, των υπαξιωματικών, των ναυτών, του τεχνικού προσωπικού και του πολιτικού εργατικού δυναμικού.
Λουδοβίκος Β΄ των Βουρβόνων-Κοντέ

Ο Λουδοβίκος Β΄ των Βουρβόνων-Κοντέ ("Louis II de Bourbon-Condé", 8 Σεπτεμβρίου 1621 – 11 Δεκεμβρίου 1686) ήταν Γάλλος ευγενής, ο σημαντικότερος εκπρόσωπος του Οίκου των Βουρβόνων-Κονντέ, που για τις μεγάλες στρατιωτικές του επιτυχίες αποκλήθηκε ο Μέγας Κονντέ.
Αμερικανικό Όπεν

Το Αμερικανικό Όπεν (αγγλικά: "United States Open Tennis Championships" ή "U.S. Open") είναι ένα από τα τέσσερα συνολικά τουρνουά Γκραν Σλαμ στην αντισφαίριση, το τελευταίο χρονικά κατά τη διάρκεια της χρονιάς, το οποίο διοργανώνεται στις Ηνωμένες Πολιτείες από την Ομοσπονδία Αντισφαίρισης των Ηνωμένων Πολιτειών (United States Tennis Association - USTA).

Το Αμερικανικό Όπεν αποτελεί εξέλιξη της παλαιότερης διοργάνωσης του Εθνικού Πρωταθλήματος Ηνωμένων Πολιτειών (U.S. National Championship), το οποίο διεξήχθη για πρώτη φορά το 1881.. Το 1968 απέκτησε το χαρακτήρα του ανοιχτού πρωταθλήματος (open), επιτρέπει δηλαδή τη συμμετοχή σε κοινή διοργάνωση τόσο επαγγελματιών όσο και ερασιτεχνών αθλητών.

Το τουρνουά διεξάγεται στα τέλη Αυγούστου με αρχές Σεπτεμβρίου και διαρκεί δύο εβδομάδες. Από το 1978 το τουρνουά διεξάγεται στις εγκαταστάσεις του USTA Billie Jean King National Tennis Center, στη Νέα Υόρκη, σε γήπεδα με επιφάνεια από ακρυλικό. Περιλαμβάνει 5 κύρια πρωταθλήματα (απλά ανδρών και γυναικών και διπλά ανδρών, γυναικών και μικτών ζευγαριών) καθώς και έναν αριθμό επιμέρους πρωταθλημάτων.

Το Αμερικανικό Όπεν του 2020 διεξήχθη χωρίς θεατές λόγω της πανδημίας COVID-19.
Το 2020 τον τίτλο στο απλό στους άνδρες τον κατέκτησε ο Αυστριακός Ντόμινικ Τιμ και στις γυναίκες η Γιαπωνέζα Ναότο Καν.
Ρέντζο Άρμπορε

Ο Ρέντζο Άρμπορε (ιταλ. "Lorenzo "Renzo" Giovanni Arbore") (24 Ιουνίου 1937) είναι σύγχρονος Ιταλός τραγουδιστής, σκηνοθέτης, συγγραφέας και παρουσιαστής της ιταλικής τηλεόρασης.
Γιάννης Μαρκόπουλος

Ο Γιάννης Μαρκόπουλος (Ηράκλειο Κρήτης, 18 Μαρτίου 1939) είναι ένας από τους σημαντικότερους σύγχρονους Έλληνες Συνθέτες.
Γιούαρτ Μπράουν

Ο Γιούαρτ Μπράουν ("Ewart F. Brown, Jr.", 1946-) είναι ο 11ος πρωθυπουργός των Βερμούδεςων από τις 30 Οκτωβρίου του 2006 ως τις 28 Οκτωβρίου 2010.
Βίκτορ Ζουμπκόφ

Ο Βίκτορ Ζουμπκόφ ("Viktor Alekseyevich Zubkov", στα ρωσικά: Ви́ктор Алексе́евич Зубко́в) είναι Ρώσος πολιτικός, ο δέκατος Πρωθυπουργός της Ρωσίας, από το Σεπτέμβριο του 2007 έως το Μάιο 2008. Επίσης ανέλαβε ξανά πρωθυπουργία μόνο για μία ημέρα την περίοδο 7 με 8 Μαΐου 2012.

Γεννήθηκε στο Σβερτνολόβσκ στις 15 Σεπτεμβρίου 1941. Σπούδασε Οικονομικά στο Λένινγκραντ και απέτυχε να εκλεγεί κυβερνήτης αυτής της επαρχίας το 1999. Το 2001 διορίστηκε Υφυπουργός Οικονομικών με αρμοδιότητα την πάταξη της φοροδιαφυγής και επικεφαλής της ομοσπονδιακής υπηρεσίας κατά του «βρώμικου» χρήματος, θέση στην οποία παρέμεινε μέχρι τις 12 Σεπτεμβρίου 2007. 

Αντικατέστησε στην πρωθυπουργία τον απολυθέντα Μιχαήλ Φραντκόφ, έπειτα από την παραίτηση του τελευταίου. Ο διορισμός του Ζουμπκόφ έλαβε την έγκριση της Δούμας στις 14 Σεπτεμβρίου 2007. Στις 7 Μαΐου 2008, η κυβέρνησή διαλύθηκε αυτόματα. Η διαδικασία αυτή, η οποία ακολουθεί το διορισμό νέου Προέδρου, ορίζεται από το Σύνταγμα της χώρας.
Άγιος Βικέντιος

Ο Άγιος Βικέντιος (αγγλικά και γαλλικά: Saint Vincent, και για συντομία St. Vincent) είναι το μεγαλύτερο νησί της νησιωτικής χώρας Άγιος Βικέντιος και Γρεναδίνες. Πρωτεύουσα είναι η Κίνγκσταουν, που είναι και η πρωτεύουσα της χώρας. Είναι το μεγαλύτερο νησί τόσο σε έκταση, όσο και πληθυσμό. Το νησί έχει πληθυσμό 120.000 κατοίκων με πυκνότητα 347.83 κατοίων ανά τ.χλμ. (900.88 κατοίκων ανά τετρ. μέτρο).

Έχει έκταση 345 τ.χλμ. (133.2 τ.μ.), μήκος 29 χλμ. και πλάτος 18 χλμ. Το ψηλότερο υψόμετρο είναι 1.233,8 μέτρα.

Ο Άγιος Βικέντιος και Γρεναδίνες διαιρείται σε 6 ενορίες, από τις οποίες οι 5 βρίσκονται στο νησί του Άγιου Βικέντιου (η άλλη είναι οι Γρεναδίνες). Οι 5 ενορίες του νησιού είναι οι εξής:

# Άγιος Ανδρέας
# Άγιος Γεώργιος 
# Άγιος Δαβίδ 
# Άγιος Πατρίκιος
# Καρλόττα
Gulfstream V

Το Gulfstream V είναι επιχειρηματικό αεροσκάφος, κατασκευασμένο από την Αμερικανική Gulfstream Aerospace. Η στρατιωτική έκδοση του, σε χρήση από τις Αμερικανικές ένοπλες δυνάμεις, φέρει την ονομασία C-37A, ενώ τα Gulfstream G500 και G550 αποτελούν βελτιωμένες εκδόσεις του.
Σημαία του Μπανγκλαντές

[[Αρχείο:FIAV 111000.svg|20px]] Σημαία του Μπανγκλαντές. Λόγος: 3:5
[[Αρχείο:FIAV 000100.svg|20px]] Πολιτικό έμβλημα. Λόγος: 1:2
[[Αρχείο:FIAV 000001.svg|20px]] Ναυτικό έμβλημα. Λόγος: 1:2
thumb|right|208px|Η πρώτη σημαία, με το χάρτη που αφαιρέθηκε από τη σύγχρονη σημαία.
Η εθνική σημαία του Μπανγκλαντές καθιερώθηκε επίσημα στις 17 Ιανουαρίου 1972. Βασίζεται σε μια παρόμοια σημαία που χρησιμοποιήθηκε στον απελευθερωτικό αγώνα, το 1971. Αυτή η σημαία εικόνιζε το χάρτη της ασιατικής χώρας πάνω από έναν κόκκινο ήλιο. Ο χάρτης αργότερα αφαιρέθηκε (1972) από τη σημαία, πιθανότατα για να απλοποιηθεί το σχέδιο. Η σύγχρονη σημαία προσιδιάζει στη σημαία της Ιαπωνίας, με τη διαφορά ότι σε εκείνη το φόντο είναι λευκό και όχι πράσινο. Ο κόκκινος δίσκος συμβολίζει την ανατολή του ηλίου πάνω από τη Βεγγάλη, καθώς επίσης και το αίμα που χύθηκε για την ανεξαρτησία του Μπανγκλαντές. Το πράσινο φόντο συμβολίζει την εύφορη γη.

Η εθνική σημαία εμφανίζεται σαν τμήμα και του πολιτικού αλλά και του ναυτικού εμβλήματος της χώρας.
Σιδηροδρομικός Σταθμός Αγίου Ιωάννη

Ο Σιδηροδρομικός Σταθμός Αγίου Ιωάννη είναι σταθμός του Οργανισμού Σιδηροδρόμων Ελλάδας, επί της σιδηροδρομικής γραμμής Κατάκολου - Ολυμπίας, στη χιλιομετρική θέση 4,200 από Πύργο. Βρίσκεται στον Άγιο Ιωάννη του Πύργου Ηλείας και οφείλει την ονομασία του στον οικισμό που εξυπηρετεί. Εγκαινιάστηκε από τον Σιδηρόδρομο Πύργου - Κατακώλου (ΣΠΥΚ) τον Φεβρουάριο του 1883 και έκλεισε μαζί με τη σιδηροδρομική γραμμή Πύργου - Κατακώλου στις 27 Οκτωβρίου 1998. Διαθέτει υποτυπώδη πλευρική αποβάθρα, η οποία αντικαθίσταται σήμερα από νέα. Στα πλαίσια της ανακατασκευής της γραμμής για την επανενεργοποίησή της το 2007, υπέστη αλλαγή της γραμμολογίας του, με αποξήλωση της παρακαμπτηρίου που διέθετε.

Αγιος Ιωαννης
Αγιος Ιωαννης
Ροή

<br>

Με τον όρο Ροή χαρακτηρίζεται γενικά οποιαδήποτε παρατηρούμενη συνεχόμενη κίνηση μορφής της ύλης μέσα στο χώρο. Συναφής επίσης όρος είναι και το «ρεύμα» που απαντάται περισσότερο στον Ηλεκτρισμό και στη Μετεωρολογία. Ακόμη όμως απαντάται και στις καθημερινές εκφράσεις, περιφραστικά της ιδέας της συνεχούς κίνησης όπως π.χ. "ροή ειδήσεων", "ροή τηλεοπτικού προγράμματος" κ.λπ.

Περισσότερο όμως ως επιστημονικός όρος αφορά την κίνηση των ρευστών και ειδικότερα των υγρών με συνέπεια να θεωρείται ο σημαντικότερος όρος στη Μηχανική των ρευστών δηλαδή στην Υδροδυναμική και στην Υδραυλική. Παράλληλα όμως θεωρείται εξίσου σημαντικός όρος στη Βιολογία, τη Γεωλογία, την Οπτική, στις πάσης φύσεως ακτινοβολίες, λαμβάνοντας και μορφή ενεργειακού μεγέθους, καθώς ακόμη και στα Μαθηματικά ως ολοκλήρωμα σε διανυσματικά πεδία.
Κοντέ-αν-Μπρι

Το Κοντέ-αν-Μπρι (γαλλ. "Condé-en-Brie") είναι κοινότητα της Γαλλίας που ανήκει στο διαμέρισμα του Αιν ("Aisne"), στην περιφέρεια της Πικαρδίας (Picardie) της Βόρειας Γαλλίας. Βρίσκεται σε απόσταση 100 χιλιομέτρων από το Παρίσι και έχει πληθυσμό περίπου 600 κατοίκων. 

Βρίσκεται στη θέση ενός πανάρχαιου οικισμού και κατοικείτο από το 500 π.Χ. Ο οικισμός γνώρισε μεγάλη οικονομική ανάπτυξη και ήταν εμπορικό σταυροδρόμι λόγω της θέσης του, στη συμβολή των παραποτάμων Συρμελέν (Surmelin) και Ντυί (Dhuys) του ποταμού Μάρνη. Είναι γνωστό για το περίφημο κάστρο του, η ιστορία του οποίου είναι συνδεδεμένη με την οικογένεια Κουσί. Ο λόρδος του Κουσί Ενγερράνδος Β΄ (γαλλ. Enguerrand III de Coucy) άρχισε την κατασκευή του κάστρου στα τέλη του 12ου αιώνα, με τείχος πάχους δύο μέτρων και καπνοδόχους υπό τη μορφή πύργου. Η τελευταία απόγονος του, Μαρία του Κουσί, το μεταβίβασε μέσω του γάμου της στην κομητεία του Μπάρι και στην συνέχεια πέρασε στον Οίκο του Λουξεμβούργου.
Εντουάρντο Ντε Φιλίππο

Ο Εντουάρντο Ντε Φιλίππο ("Eduardo De Filippo", 24 Μαΐου 1900 - 31 Οκτωβρίου 1984) ήταν Ιταλός συγγραφέας και ηθοποιός που γεννήθηκε στη Νάπολη της Ιταλίας, νόθο παιδί του μεγαλύτερου ναπολιτάνου πρωταγωνιστή, συγγραφέα και σκηνοθέτη εκείνης της εποχής, του Εντουάρντο Σκαρπέτα και της Λουΐζα Ντε Φιλίππο, ηθοποιού στο θίασο του Σκαρπέτα.
Σίμων Καράς

Ο Σίμων Καράς (3 Ιουνίου 1903, Ηλεία - 26 Ιανουαρίου 1999, Αθήνα) ήταν Έλληνας νομικός, ιεροψάλτης και καθηγητής μουσικής.
Πέρα Χωριό

Το Πέρα Χωριό είναι κοινότητα της επαρχίας Λευκωσίας στην Κύπρο. Η κοινότητα έχει δικό της Κοινοτικό Συμβούλιο, ωστόσο το Πέρα Χωριό και η γειτονική Νήσου αποτελούν ένα Σύμπλεγμα Κοινοτήτων, το Πέρα Χωρίου-Νήσου, το οποίο διοικείται από το Συμβούλιο Συμπλέγματος Κοινοτήτων Πέρα Χωρίου-Νήσου.
Βόγιατζερ 1

To Βόγιατζερ 1 είναι ένα μη επανδρωμένο διαπλανητικό διαστημόπλοιο που εκτοξεύτηκε 16 ημέρες μετά το Βόγιατζερ 2, στις 5 Σεπτεμβρίου 1977, από το Ακρωτήριο Κανάβεραλ με προωθητικό σύστημα τον πύραυλο-φορέα Τιτάν IIIE-Κένταυρο. Η διαστημική του τροχιά ήταν έτσι προγραμματισμένη ώστε να πλησιάσει στον Ουρανό πολύ νωρίτερα από το δίδυμο "Βόγιατζερ 2". Αρχικά το "Βόγιατζερ 1" έφερε τον κωδικό Μάρινερ 11 και προοριζόταν να ενταχθεί στα πλαίσια του προγράμματος Μάρινερ. Στις 12 Σεπτεμβρίου 2013 η NASA ανακοίνωσε ότι το Βόγιατζερ 1 είναι επισήμως το πρώτο ανθρώπινο κατασκεύασμα που φτάνει στο διαστρικό χώρο. Η είσοδος στο διαστρικό χώρο έγινε στις 25 Αυγούστου του 2012, όπως προέκυψε από την ανάλυση της πυκνότητας του πλάσματος.
Δήμος Μενιδίου

Ο πρώην Δήμος Μενιδίου ήταν Δήμος της επαρχίας Βάλτου του Νομού Αιτωλοακαρνανίας. Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αμφιλοχίας. Αποτελούταν από 2 Τοπικές Κοινότητες: Μενιδίου και Φλωριάδας. Βρίσκεται στη Βορειοανατολική πλευρά του Αμβρακικού κόλπου.

Κύρια πηγή εσόδων είναι ο τουρισμός και η αλιεία για τους παραθαλάσσιους οικισμούς και η γεωργία και κτηνοτροφία για το ορεινό τμήμα της Δημοτικής Ενότητας.

Σύμφωνα με την απογραφή του 2011 έχει πληθυσμό 2.032 κατοίκους και έκταση 107.730 στρέμματα.
Δήμος Παναιτωλικού

Ο Δήμος Παναιτωλικού ήταν ορεινός κυρίως δήμος της Αιτωλοακαρνανίας στα βορειοανατολικά του Αγρινίου με έδρα το χωριό Σκουτερά. Είχε πάρει την ονομασία του από το όρος Παναιτωλικό που βρίσκεται εντός των ορίων του.

Συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αγρινίου.

Σύμφωνα με την απογραφή του 2001 είχε 2.062 κατοίκους και η έκτασή του είναι 105.976 στρέμματα. Αποτελείται από 6 δημοτικά διαμερίσματα.
Κόλιν Μακ Ρέι

Ο Κόλιν Μακ Ρέι ("Colin Steele McRae", 5 Αυγούστου 1968 - 15 Σεπτεμβρίου 2007) ήταν Σκωτσέζος οδηγός αγώνων, γιος του πεντάκις πρωταθλητή Αγγλίας Τζίμι Μακ Ρέι, (ο οποίος βοήθησε τον Κόλιν να μπει στον Χώρο του μηχανοκίνητου αθλητισμού) και μεγαλύτερος αδελφός του επαγγελματία οδηγού Άλιστερ Μακ Ρέι. Γεννήθηκε στο Λάρνακ της Σκωτίας τον Αύγουστο του 1968.
Δυναμική

Η Δυναμική αποτελεί ιδιαίτερο κλάδο της Μηχανικής που έχει ως αντικείμενο μελέτης και έρευνας τη κίνηση των σωμάτων υπό την επίδραση δυνάμεων. Σε αντίθεση με τη Κινηματική που εξετάζει την κίνηση των σωμάτων χωρίς την επίδραση δυνάμεων.

Σημαντικότατοι επίσης κλάδοι της Δυναμικής είναι η Υδροδυναμική και η Αεροδυναμική, που συγκροτούν τη «Δυναμική των ρευστών» οι οποίες δεν εξετάζουν μόνο τη ροή των ρευστών κατά είδος, (υγρών και αερίων αντίστοιχα), αλλά και τη συμπεριφορά άλλων σωμάτων που βρίσκονται εντός αυτών. Κατά την αυτή έννοια έρευνας και μελέτης έχουν επίσης αναπτυχθεί παρόμοιοι κλάδοι και σ΄ άλλους χώρους των επιστημών όπως π.χ. η Αστροδυναμική που αποτελεί κλάδο της Αστροφυσικής.

*Σημειώνεται ότι μοναδική επιστήμη της οποίας το αντικείμενο έρευνας και μελέτης είναι να εξετάζει ταυτόχρονα εκείνα της "Δυναμικής" καθώς και της "Δυναμικής των ρευστών" είναι η Βλητική.
HTTPS

Το HTTPS "(Hypertext Transfer Protocol Secure)" χρησιμοποιείται στην πληροφορική για να δηλώσει μία ασφαλή δικτυακή σύνδεση http. Ένας σύνδεσμος (URL) που αρχίζει με το πρόθεμα https υποδηλώνει ότι θα χρησιμοποιηθεί κανονικά το πρωτόκολλο HTTP, αλλά η σύνδεση θα γίνει σε διαφορετική πόρτα (443 αντί 80) και τα δεδομένα θα ανταλλάσσονται κρυπτογραφημένα. Κάθε πρωτόκολλο https δεν είναι το ίδιο και δεν παρέχει την ίδια ασφάλεια και αποτελεσματικότητα, στα αποτελέσματα των μηχανών αναζήτησης.
Το σύστημα αυτό σχεδιάστηκε αρχικά από την εταιρία Netscape Communications Corporation για να χρησιμοποιηθεί σε sites όπου απαιτείται αυθεντικοποίηση χρηστών και κρυπτογραφημένη επικοινωνία. Σήμερα χρησιμοποιείται ευρέως στο διαδίκτυο όπου χρειάζεται αυξημένη ασφάλεια διότι διακινούνται ευαίσθητες πληροφορίες (π.χ. αριθμοί πιστωτικών καρτών, passwords κοκ).
Ευρωπαϊκό πρωτάθλημα πετοσφαίρισης γυναικών

Το Ευρωπαϊκό πρωτάθλημα πετοσφαίρισης γυναικών είναι η σημαντικότερη διοργάνωση πετοσφαίρισης στην Ευρώπη σε επίπεδο εθνικών ομάδων γυναικών.<br>
Η πρώτη διοργάνωση έλαβε χώρα το 1949 στην Τσεχοσλοβακία και σε αυτήν πρώτευσε η Σοβιετική Ένωση, η οποία κατέκτησε το πρωτάθλημα αήττητη, επικρατώντας με 3-0 σετ των αντιπάλων της και στους εξι αγώνες της.<br>
Μέχρι τη διοργάνωση του 1985 (με εξαίρεση το 1977) ο νικητής αναδεικνυόταν με βαθμολογία έπειτα από μονούς αγώνες μεταξύ των ομάδων της τελικής φάσης, χωρίς τη διεξαγωγή τελικού.<br>
Το 1977 και από το 1987 μέχρι σήμερα, διαξάγεται τελικός, όπως και αγώνας για την 3η θέση, μετά από αγώνες σε ομίλους.
Καπετάν Κόζιακας

Ο Καπετάν Κόζιακας (Θωμάς Πάλλας, 1917 - 1949) ήταν ένας από τους πρωτεργάτες της Εθνικής Αντίστασης. Συντέλεσε αποφασιστικά στη δημιουργία της ραχοκοκαλιάς του ΕΑΜ στην Πίνδο.
Διαδραμάτισε σημαντικό ρόλο στην Εθνική Αντίσταση από τις τάξεις του ΕΑΜ-ΕΛΑΣ της Θεσσαλίας, δραστηριοποιούμενος στη Θεσσαλία, στην Ήπειρο και στην Ανατολική Μακεδονία. Είναι από τα πρώτα θύματα της κατάστασης που δημιουργήθηκε μετά τη συμφωνία της Βάρκιζας.
Πολιτική Άνοιξη

Η Πολιτική Άνοιξη (ΠΟΛ.ΑΝ.) ήταν ένα ελληνικό πολιτικό κόμμα, που ιδρύθηκε τον Ιούνιο του 1993 από τον Αντώνη Σαμαρά. Κατά τον καθηγητή πολιτικών επιστημών Θανάση Διαμαντόπουλο, αποτελούσε ένα προσωποπαγές κόμμα
Κωνσταντής Αταλιώτης

thumb|right|150px|Καμπαναριό στα Καμίνια, έργο του Αταλιώτη
Ο Κωνσταντής Αταλιώτης (Φισίνη Λήμνου, 1862 - 1942) ήταν περίφημος Έλληνας λιθοξόος από τη Λήμνο.
Έρνεστ Μπάι Κορόμα

Ο Έρνεστ Μπάι Κορόμα ("Ernest Bai Koroma", 1953-) ήταν ο Πρόεδρος της Σιέρα Λεόνε από το 2007 ως το 2018. Είναι αρχηγός του Κογκρέσου για Όλο το Λαό, στα αγγλικά All People's Congress (APC). Μέχρι να εκλεγεί πρόεδρος, ήταν αρχηγός της αξιωματικής αντιπολίτευσης.
Μιχάλης Πελεκάνος

Ο Μιχάλης Πελεκάνος (Αθήνα, 25 Μαΐου 1981) είναι Έλληνας διεθνής καλαθοσφαιριστής που αγωνίζεται στον Οίακα Ναυπλίου.
Hawker Hunter

Το Hawker Hunter ήταν ένα Βρετανικό αεριωθούμενο μαχητικό αεροσκάφος. Ήταν το βασικό αναχαιτιστικό της RAF τη δεκαετία του '50 ενώ αποκτήθηκε και από άλλες 21 χώρες. Συνολικά κατασκευάστηκαν 1.972 Hunter άπο την Hawker Siddeley και από τις γραμμές παραγωγής-συναρμολόγησης του Βελγίου και της Ολλανδίας.
Παναγία η Μαχαιριώτισσα

Η Παναγία η Μαχαιριώτισσα είναι μια θαυματουργός εικόνα της Παναγίας που ευρίσκεται στην Ιερά Μονή Παναγίας του Μαχαιρά στην Κύπρο. Με την εν λόγω εικόνα συνδέεται ιστορικά και πνευματικά και η Ιερά Μονή, η οποία οφείλει και το όνομά της στην ιστορία της εικόνας.
Ανδρέας Γλυνιαδάκης

Ο Ανδρέας Γλυνιαδάκης (26 Αυγούστου 1981) είναι Έλληνας πρώην διεθνής καλαθοσφαιριστής. Με ύψος 2,16 μ. αγωνιζόταν στη θέση του σέντερ. Αγωνίστηκε σε εικοσιδύο συλλόγους, κατακτώντας συνολικά δεκατρείς τίτλους, από τους οποίους ξεχωρίζουν οι δυο Ευρωλίγκες (2000, 2012) και τα πέντε πρωταθλήματα Ελλάδας (1998, 1999, 2000, 2001, 2012).
Ρεΐζντερε

Το Ρεΐζντερε ήταν κωμόπολη της χερσονήσου της Ερυθραίας κοντά στα Αλάτσατα, σε απόσταση δυόμισι χιλιομέτρων από τις ακτές του Αιγαίου, απέναντι από τη Χίο. Ως το 1922 το κατοικούσαν μόνο Έλληνες, οι οποίοι μετά το διωγμό εγκαταστάθηκαν στον Άγιο Δημήτριο στη Λήμνο.
Σπιρτόκουτο

Το Σπιρτόκουτο είναι ελληνική δραματική ταινία του 2002, σε παραγωγή και σκηνοθεσία Γιάννη Οικονομίδη. Το σενάριο γράφτηκε από τον σκηνοθέτη και τη Λένια Σπυροπούλου. Πρωταγωνιστούν ο Ερρίκος Λίτσης και η Ελένη Κοκκίδου.
Στρατόπεδο εξόντωσης Σομπίμπουρ

Το Στρατόπεδο εξόντωσης Σομπίμπουρ (Sobibor) ήταν στρατόπεδο που δημιούργησαν, τον Απρίλιο του 1942, στην κατεχόμενη Πολωνία οι Ναζιστές στο πλαίσιο της Επιχείρησης Ράινχαρντ, η οποία αποσκοπούσε στην εξόντωση όλων των Εβραίων από τα κατεχόμενα εδάφη.
La Congolaise

La Congolaise (H Κονγκολέζα) είναι ο εθνικός ύμνος της Δημοκρατίας του Κονγκό. Ο ύμνος καθιερώθηκε με την ανεξαρτησία της χώρας το 1959, αντικαταστάθηκε το 1969 από το "Les Trois Glorieuses" αλλά επαναφέρθηκε το 1991. Οι στίχοι γράφτηκαν από το Ζακ Τοντρά (Jacques Tondra) και το Ζωρζ Κιμπάνγκι (Georges Kibanghi), ενώ τη μουσική έγραψε ο Ζαν Ρογιέ (Jean Royer) και ο Ζοζέφ Σπαντιλιέρ (Joseph Spadilière).
Ρισάρ Ρατσιμαντραβά

Ο Συνταγματάρχης Ρισάρ Ρατσιμαντραβά (Richard Ratsimandrava) ήταν στρατιωτικός και πρόεδρος της Μαδαγασκάρης για βραχύβια θητεία, το Φεβρουάριο του 1975. Υπηρέτησε επίσης ως υπουργός Εσωτερικών και κυβέρνησε μόλις για 6 ημέρες, καθώς δολοφονήθηκε. Μετά τη δολοφονία του ακολούθησαν ταραχές και λίγο έλειψε να ξεσπάσει εμφύλιος πόλεμος.
Ενυέας

Σύμφωνα με την ελληνική μυθολογία με το όνομα Ενυέας (Ενυεύς) είναι γνωστός ένας βασιλιάς της νήσου Σκύρου. Ο Ενυέας σκοτώθηκε από τον Αχιλλέα όταν ο τελευταίος κυρίευσε την πρωτεύουσά του πριν λάβει μέρος στον Τρωικό Πόλεμο. Ο Ενυεύς αναφέρεται στην "Ιλιάδα" του Ομήρου (ραψωδία Ι, στίχος 668).